Χαλίντ Σεΐχ Μοχάμεντ

Ο Χαλίντ Σεΐχ Μοχάμεντ (Khalid Sheikh Mohammed) (1 Μαρτίου 1964-) είναι Πακιστανός τρομοκράτης, υψηλόβαθμος στέλεχος της Αλ Κάιντα, ο οποίος θεωρείται ο εγκέφαλος των Επιθέσεων της 11ης Σεπτεμβρίου https://www.nytimes.com/interactive/projects/guantanamo/detainees/10024-khalid-shaikh-mohammed καθώς και μιας σειράς άλλων τρομοκρατικών επιθέσεων. Συνελήφθη το 2003 και κρατείται στις αμερικανικές φυλακές στο Γκουαντάναμο. Η δίκη του έχει οριστεί για τις 11 Ιανουαρίου 2021, κατηγορείται για εγκλήματα πολέμου και δολοφονίες και αντιμετωπίζει τη ποινή του θανάτου.

Μετά τη σύλληψη του, τη 1η Μαρτίου 2003, στη πόλη Ραβαλπίντι, στο Πακιστάν, από δυνάμεις της CIA και της υπηρεσίας πληροφοριών του Πακιστάν (ISI), μεταφέρθηκε αρχικά στις μυστικές φυλακές της CIA στο Αφγανιστάν και στη συνέχεια στη Πολωνία όπου ανακρίθηκε από Αμερικανούς πράκτορες.https://www.newyorker.com/news/news-desk/khalid-sheikh-mohammed-cia Το 2006 μεταφέρθηκε στις φυλακές του Γκουαντάναμο. Το Μάρτιο του 2007 μετά από ανακρίσεις ομολόγησε ότι αυτός ήταν ο εγκέφαλος των τρομοκρατικών επιθέσεων  της 11ης Σεπτεμβρίου 2001, της επίθεσης κατά της πτήσης της American Airlines από το Παρίσι στο Μαϊάμι στις 22 Δεκεμβρίου του 2001 (την οποία ανέλαβε να πραγματοποιήσει ο 28χρονος τότε Richard Reid, με βόμβα που είχε τοποθετήσει στα παπούτσια του, αλλά αφοπλίστηκε από τους επιβάτες), της επίθεσης σε nightclub στο Μπαλί το 2002, της επίθεσης στο Παγκόσμιο Κέντρο Εμπορίου το 1993 και της δολοφονίας του δημοσιογράφου Ντάνιελ Περλ καθώς και μιας σειράς σχεδίων για διενέργεια διαφόρων άλλων τρομοκρατικών επιθέσεων.http://news.bbc.co.uk/2/hi/americas/6452789.stm Πλευρές της  ομολογίας του αμφισβητούνται επειδή κατά τις ανακρίσεις υπέστη επανειλημμένως εικονικό πνιγμό. https://www.theguardian.com/world/2009/apr/20/waterboarding-alqaida-khalid-sheikh-mohammed Ο Χαλίντ Σεΐχ Μοχάμεντ ισχυρίστηκε το 2009 ότι είπε ψέματα σε πράκτορες της CIA που τον ανέκριναν προκειμένου να σταματήσουν τα βασανιστήρια. https://www.latimes.com/archives/la-xpm-2009-jun-16-na-cia-detainee16-story.html Στις 31 Ιουλίου 2024, ο Khalid Sheikh Mohammed αποδέχθηκε έπειτα από διαπραγμάτευση να δηλώσει ένοχος και να εκτίσει ισόβια κάθειρξη, αποφεύγοντας την προσαγωγή του σε δίκη και τον κίνδυνο να του επιβληθεί η θανατική ποινή.

 Παραπομπές 

Κατηγορία:Αλ Κάιντα
Κατηγορία:Πακιστανοί